Αντικείμενο

Αντικείμενο της διαδικασίας είναι η εκτέλεση όλων των αναγκαίων ενεργειών για την αξιολόγηση Προσφορών υποψηφίων συνεργατών/προμηθευτών με σκοπό την σύναψη των συμβάσεων του Φορέα σύμφωνα με τους κανόνες διαφάνειας και ανταγωνισμού και η περιγραφή των βασικών ενεργειών για την υλοποίηση του έργου με ίδια μέσα.

1. Πεδίο εφαρμογής της διαδικασίας

Η διαδικασία εφαρμόζεται για τα συγχρηματοδοτούμενα έργα που έχουν ενταχθεί στο Ετήσιο Πρόγραμμα και στον Προϋπολογισμό του Φορέα.

1. Εμπλεκόμενοι

Στην εφαρμογή της διαδικασίας εμπλέκονται ανάλογα με την περίπτωση :

* Tο Διοικητικό Συμβούλιο του Φορέα
* Ο Υπεύθυνος Έργου ή και Ομάδα Έργου

1. Περιγραφή της Διαδικασίας

**4.1 Προετοιμασία Διενέργειας Διαγωνισμών**

1. Καταρτίζονται οι τεχνικές προδιαγραφές και οι όροι για την αξιολόγηση των προσφορών από τον Υπεύθυνο Έργου ή και την Ομάδα και εγκρίνονται από το Διοικητικό Συμβούλιο του φορέα.
2. Κατά τη διάρκεια της περιόδου προετοιμασίας των προσφορών παρέχονται διευκρινίσεις από το αρμόδιο στέλεχος, εφόσον ζητηθούν από τους υποψήφιους αναδόχους.
3. Ο Υπεύθυνος Έργου καθώς και μέλη της Ομάδας Έργου ορίζονται ως γνωμοδοτικά όργανα για την αξιολόγηση Προσφορών υποψηφίων συνεργατών/προμηθευτών
4. Ο Φορέας μέσω του Υπεύθυνου Έργου η και της Ομάδας Έργου μπορεί να καλεί τους προσφέροντες, κατά τη διαδικασία αξιολόγησης προσφορών ή αιτήσεων συμμετοχής, προκειμένου να διευκρινίσουν ή να συμπληρώσουν δικαιολογητικά που έχουν υποβάλει σε εύλογη προθεσμία ή για την παροχή διευκρινίσεων

**4.2. Αξιολόγηση των προσφορών**

1. Η αποσφράγιση γίνεται από την Επιτροπή Αξιολόγησης Προσφορών.
2. Κατά την φάση της αποσφράγισης των προσφορών των αναδόχων τηρείται πρακτικό.
3. Η Επιτροπή Αξιολόγησης Προσφορών μεριμνά για την κοινοποίηση του αποτελέσματος στους υποψήφιους αναδόχους.

**4.3. Υλοποίηση έργου με ίδια μέσα**

Για τη λήψη απόφασης εκτέλεσης έργου με ίδια μέσα θα πρέπει η διοίκηση του έργου και η εκτέλεση των βασικών δραστηριοτήτων του να παραμένουν υπό τον έλεγχο του Φορέα. Η διαδικασία υλοποίησης έργου με ίδια μέσα περιλαμβάνει τα εξής βήματα:

1. Σύνταξη σχεδίου απόφασης υλοποίησης έργου με ίδια μέσα, σύμφωνα με το υπόδειγμα της ΕΥΘΥ/ΕΑΣ *(Έντυπο Ε.02-01.01).*
2. Υποβολή σχεδίου απόφασης υλοποίησης έργου με ίδια μέσα στη Διαχειριστική Αρχή / ΕΦ (στη φάση υποβολής της αίτησης χρηματοδότησης).
3. Έκδοση απόφασης υλοποίησης έργου με ίδια μέσα από το Δ.Σ.
4. Επιλογή ωφελουμένων (όπου προβλέπεται).

Το «Σχέδιο Απόφασης υλοποίησης του έργου με ίδια μέσα» περιλαμβάνει τουλάχιστον τα εξής:

• περιγραφή των μέσων (προσωπικό, υποδομή κλπ.), τα οποία θα διατεθούν για την υλοποίηση του έργου

• περιγραφή των εργασιών, υπηρεσιών, υλικών, που θα χρησιμοποιηθούν, με το αντίστοιχο κόστος τους, καθώς και το χρονοδιάγραμμα των επιμέρους στοιχείων του φυσικού και οικονομικού αντικειμένου τους.

• περιγραφή των τυχόν επί μέρους αναθέσεων προμηθειών ή υπηρεσιών ή εργασιών στο πλαίσιο υλοποίησης του έργου (αναφορά σε επιμέρους φάσεις και παραδοτέα, κόστος, χρονοδιάγραμμα).

* Περιγραφή των διαδικασιών που έχει θεσπίσει/εφαρμόζει ο Φορέας για τη διοίκηση και διαχείριση του φυσικού και οικονομικού αντικειμένου του έργου, καθώς την πιστοποίηση/παραλαβή του φυσικού αντικειμένου, την οικονομική διαχείριση κλπ.

Σε κάθε περίπτωση, το σύνολο των ανωτέρω στοιχείων, θα διασφαλίζει τις αρχές της διαφάνειας, της ίσης μεταχείρισης και της μη διάκρισης.

Η εκτέλεση με ίδια μέσα απαιτεί την παρακολούθηση, έλεγχο και παραλαβή των παραδοτέων στα πλαίσια εκτέλεσης τμήματος ή του συνόλου ενός έργου. Κατά συνέπεια και προκειμένου να εξασφαλισθεί η σωστή εκτέλεση του έργου τηρούνται όλες οι υπόλοιπες διαδικασίες του Συστήματος Διαχείρισης και Ελέγχου (ΣΔΕ) για την εσωτερική παρακολούθηση, τον έλεγχο και παραλαβή των εργασιών, υπηρεσιών και υλικών φυσικού και οικονομικού αντικειμένου του έργου. Να σημειωθεί ότι στην Απόφαση εκτέλεσης με ίδια μέσα, τα πρόσωπα που συμμετέχουν την παραλαβή των πακέτων εργασίας θα πρέπει να είναι διαφορετικά από αυτά της Ομάδας Έργου.

1. Έντυπα και τηρούμενα Αρχεία

|  |  |
| --- | --- |
| **Κωδικός** | **Περιγραφή** |
| **Έντυπα** |  |
|  | Απόφαση Διοικητικού Συμβουλίου για τον τρόπο υλοποίησης |
|  | Απόφαση Διοικητικού Συμβουλίου για την κατάρτιση των όρων και των απαιτήσεων από τους υποψήφιους αναδόχους/προμηθευτές |
|  | Πρακτικά διενέργειας διαδικασίας ανάθεσης |
| Ε.02-01.01 | Σχέδιο απόφασης υλοποίησης έργου με ίδια μέσα |
| **Αρχεία:** |  |
|  | Φάκελος έργου |
|  | Λοιπά στοιχεία τεκμηρίωσης των ενεργειών (π.χ. απαντήσεις σε αιτήματα υποψηφίων αναδόχων, κλπ.) |