**ΦΟΡΕΑΣ ……………..**

**ΟΜΑΔΑ ΔΙΑΔΙΚΑΣΙΩΝ Δ.04**

**ΟΙΚΟΝΟΜΙΚΗ ΔΙΑΧΕΙΡΙΣΗ ΚΑΙ ΠΛΗΡΩΜΕΣ ΕΡΓΩΝ**

****1. Σκοπός και πεδίο εφαρμογής της ομάδας διαδικασιών****

Σκοπός της ομάδας διαδικασιών είναι η διασφάλιση της τήρησης των υποχρεώσεων του Φορέα, που συνδέονται με την οικονομική διαχείριση και παρακολούθηση των συγχρηματοδοτούμενων έργων και απορρέουν από το πλαίσιο χρηματοδότησης αυτών (π.χ όροι χρηματοδότησης της Απόφασης Ένταξης, Σύστημα Διαχείρισης και Ελέγχου των Προγραμμάτων ΕΣΠΑ, κ.ά).

Αποτελείται από επί μέρους διαδικασίες βάσει των οποίων επιδιώκεται:

* Η προετοιμασία για την ορθή οικονομική διαχείριση της εκτελούμενης Πράξης, προκειμένου να καταγραφεί ο τρόπος με τον οποίο θα γίνεται ο έλεγχος και η τήρηση των υποχρεώσεων του Δικαιούχου ως προς την οικονομική διαχείριση της εκτελούμενης Πράξης, όπως επίσης και ο καθορισμός των αρμοδιοτήτων των στελεχών.
* Ο έλεγχος της νομιμότητας, κανονικότητας και επιλεξιμότητας των απαιτήσεων πληρωμών της Πράξης μέσω της έκδοσης όλων των απαραιτήτων κατά περίπτωση δικαιολογητικών, προκειμένου να διενεργηθεί η πληρωμή στον κάθε ανάδοχο.
* Η διασφάλιση της συμφωνίας των στοιχείων του λογιστικού συστήματος του Δικαιούχου µε τα αντίστοιχα στοιχεία τεκμηρίωσης των δαπανών (παραστατικό κλπ.). Η συμφωνία αυτή διασφαλίζεται μέσω του ελέγχου των παραστατικών πληρωμής, των καταχωρήσεων στο λογιστικό σύστημα, των κινήσεων των τραπεζικών λογαριασμών, τη συμφωνία των λογιστικών εγγραφών με τις ταμειακές ροές, τον έλεγχο του φυσικού και ηλεκτρονικού αρχείου.

****2. Βασικό θεσμικό πλαίσιο****

Οι υφιστάμενες διατάξεις που διέπουν την ομάδα των διαδικασιών είναι κυρίως οι ακόλουθες, όπως αυτές έχουν τροποποιηθεί και ισχύουν εκάστοτε :

* Ν. 4314/2014 (ΦΕΚ 265 Α/23.12.2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις».
* Τη με αρ. πρωτ. 137675/ΕΥΘΥ1016/19-12-2018 (ΦΕΚ 5968/Β/31-12-2018), αντικατάσταση της υπ΄ αριθμ. 110427/ΕΥΘΥ/1020/20.10.2016 (ΦΕΚ 3521/Β/01.11.16) Υπουργικής Απόφασης με τίτλο «Τροποποίηση και αντικατάσταση της υπ’ αριθ. 81986/ΕΥΘΥ712/31.07.2015 (ΦΕΚ Β’ 1822) υπουργικής απόφασης «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων» (ΥΑΕΚΕΔ), όπως ισχύει
* Η υπ’ αριθμ. ……. Απόφαση του Διοικητικού Συμβουλίου για την έγκριση του Κανονισμού λειτουργίας ……του Φορέα (εφόσον υπάρχει)

****3. Αρμοδιότητες****

Αρμόδιοι για την εφαρμογή της ομάδας διαδικασιών είναι :

* Το Διοικητικό Συμβούλιο
* Υπεύθυνος έργου, ομάδα έργου.

****4. Προβλεπόμενες Διαδικασίες****

|  |  |
| --- | --- |
| **Κωδικός Διαδικασίας** | **Τίτλος Διαδικασίας** |
| Δ.04-01 | Τήρηση λογιστικών υποχρεώσεων έργων |
| Δ.04-02 | Διεκπεραίωση πληρωμών |