1. Σκοπός

Σκοπός της διαδικασίας είναι η κατάρτιση του (Ετήσιου) Προγραμματισμού Δράσεων του Φορέα οι οποίες πρόκειται να προταθούν για ένταξη ή/και υλοποιούνται ήδη στο πλαίσιο συγχρηματοδοτούμενων προγραμμάτων. Η διαδικασία κατάρτισης στηρίζεται στη διάγνωση αναγκών και στον ορθολογικό προγραμματισμό των δράσεων, ώστε να επιτυγχάνεται η αποτελεσματική υλοποίησή τους και η βέλτιστη κατανομή των πόρων, ανθρώπινων και οικονομικών, κάθε έτους υλοποίησης.

Η κατάρτιση του ετήσιου προγραμματισμού δράσεων περιγράφει τις βασικές δράσεις που θα υλοποιήσει ο Φορέας εντός του έτους, στα πλαίσια του σκοπού και των αρμοδιοτήτων του.

1. Πεδίο εφαρμογής της διαδικασίας

Η διαδικασία εφαρμόζεται από το Φορέα κατ’ έτος και εφαρμόζεται σε όλες τις συγχρηματοδοτούμενες δράσεις προμηθειών, υπηρεσιών και τεχνικών μελετών, καθώς και υλοποίηση με ίδια, μέσα δηλαδή στο σύνολο των προτεινόμενων / ενταγμένων πράξεων σε συγχρηματοδοτούμενα προγράμματα. Η διαδικασία έγκρισης του προγραμματισμού δράσεων πραγματοποιείται ετήσια από το Διοικητικό Συμβούλιο και τροποποιείται με όμοιες αποφάσεις εφόσον απαιτηθεί εντός του έτους.

1. Εμπλεκόμενοι

Στην εφαρμογή της διαδικασίας εμπλέκονται ανάλογα με την περίπτωση :

• Mεμονωμένα μέλη ή Επιτροπή μελών του Φορέα (Επιτροπή κατάρτισης ετήσιου προγραμματισμού δράσεων) ορισμένα με σχετική Απόφαση του Δ.Σ

* το Διοικητικό Συμβούλιο

1. Περιγραφή της Διαδικασίας
2. Εντοπισμός αναγκών: Οι ανάγκες συλλέγονται και καταγράφονται, όποτε αυτές προκύπτουν, από μεμονωμένα μέλη ή Επιτροπή μελών του Φορέα ορισμένα με σχετική Απόφαση του Δ.Σ Οι ανάγκες για δράσεις μπορεί να προκύπτουν:

* από την κατά περίπτωση αναγνώριση της αναγκαιότητας υλοποίησης κάποιας δράσης/έργου κατόπιν διαπίστωσης έκτακτης ανάγκης,
* από εισηγήσεις αρμόδιων φορέων γενικά,
* από ανάγκες προηγούμενων ετών, οι οποίες δεν ικανοποιήθηκαν,
* από προσκλήσεις ή προκηρύξεις έργων από συγχρηματοδοτούμενα προγράμματα της Ε.Ε στο πλαίσιο Εθνικών Επιχειρησιακών Προγραμμάτων

1. Καταγραφή των αναγκών: οι ανάγκες καταγράφονται από μεμονωμένα μέλη ή Επιτροπή μελών του Φορέα ορισμένα με σχετική Απόφαση του Δ.Σ, σε ειδικό έντυπο (*Ε01-01.01 «Ανάγκες Δράσεων»)*, τακτικά μία φορά το χρόνο και εκτάκτως, εφόσον παρουσιαστεί ανάγκη.

Διενεργείται σε αυτή τη φάση εκτίμηση της σκοπιμότητας του έργου, με στόχο να υποστηρίξει την όποια εισήγηση για υλοποίηση του έργου στο πλαίσιο κάποιου Εθνικού Επιχειρησιακού Προγράμματος. Η εκτίμηση της σκοπιμότητας, ανάλογα με την έκταση και την πολυπλοκότητα της υπό εξέταση δράσης, δύναται να ποικίλει ως προς τη μορφή και τις απαιτήσεις της. Στις πιο απλές περιπτώσεις δύναται να αποτελεί απλή περιγραφή των βασικών παραμέτρων και απαιτήσεων της δράσης/ έργου. Σε πιο εξελιγμένη μορφή μπορεί να γίνει μέσω ολοκληρωμένης μελέτης σκοπιμότητας.

1. Κατάρτιση έκθεσης Ετήσιου Προγραμματισμού Δράσεων και έγκριση ετήσιου προγράμματος:

Το ΔΣ συγκεντρώνει τα Έντυπα *Ε.01-01.01 «Ανάγκες Δράσεων»* και εξετάζει τη δυνατότητα εξεύρεσης των απαιτούμενων χρηματοδοτήσεων, τη διασφάλιση των λοιπών πόρων (εξοπλισμός, ανθρώπινο δυναμικό, κλπ) και τη συμβατότητα των προτάσεων με τους στόχους και τις αρμοδιότητες του Φορέα. Μέρος αυτής της ενέργειας είναι και η προσπάθεια εξεύρεσης χρηματοδότησης από τα Επιχειρησιακά Προγράμματα του ΕΣΠΑ η στοχοθεσία των οποίων συμβαδίζει με τους στόχους και το καταστατικό του φορέα.

Στη συνέχεια καταρτίζεται η έκθεση Ετήσιου Προγραμματισμού Δράσεων με βάση το έντυπο *Ε.01-01.02 «Ετήσιος Προγραμματισμός Δράσεων»* και εγκρίνεται από το Δ.Σ μέσω της Γενικής Συνέλευσης*.*

Στο έντυπο καταγράφονται τουλάχιστον τα εξής:

* δράσεις που ήδη βρίσκονται σε φάση ωρίμανσης *(σε ωρίμανση)* και προτείνεται να ενταχθούν στον προγραμματισμό για να υλοποιηθούν,
* δράσεις που ήδη υλοποιούνται *(σε εξέλιξη).*

Μετά την έγκριση, ο Ετήσιος Προγραμματισμός Δράσεων ενσωματώνεται στον προϋπολογισμό του Φορέα.

4. Παρακολούθηση και Τροποποίηση Ετήσιου Προγραμματισμού Δράσεων

* Η διαδικασία της τροποποίησης του Προγραμματισμού Δράσεων γενικά ακολουθεί τη ροή της διαδικασίας του προγραμματισμού, όπως αυτή περιγράφεται ανωτέρω
* Για την τροποποίηση του Ετήσιου Προγραμματισμού Δράσεων, απαιτείται απόφαση του Διοικητικού Συμβουλίου

Τυποποιημένα Έντυπα

|  |  |
| --- | --- |
| **Κωδικός** | **Περιγραφή** |
| **Έντυπα** |  |
| Ε.01-01.01 | Ανάγκες Δράσεων |
| Ε.01-01.02 | Ετήσιος Προγραμματισμός Δράσεων |