Αντικείμενο

Αντικείμενο της διαδικασίας είναι η εξασφάλιση της διαθεσιμότητας των απαιτούμενων πόρων για την υλοποίησή του.

1. Πεδίο εφαρμογής της διαδικασίας

Η διαδικασία εφαρμόζεται στο σύνολο των δράσεων (μελέτες, υπηρεσίες, προμήθειες κ.α.) του Φορέα και μόνο για τα συγχρηματοδοτούμενα έργα.

1. Εμπλεκόμενοι

• Το Διοικητικό Συμβούλιο

* Υπεύθυνος του έργου

1. Περιγραφή της Διαδικασίας

1. Ο Υπεύθυνος Έργου εξετάζει τις δυνατότητες χρηματοδότησης του έργου, ανάλογα με τις προτεραιότητες που υπάρχουν και τις ευκαιρίες που παρέχονται, σε συνδυασμό με χρονικούς ή άλλους περιορισμούς, (π.χ. χρηματοδότηση ενεργειών ωρίμανσης από ίδιους πόρους, όταν η υλοποίησή τους προτάσσεται της ένταξης της δράσης σε ένα Επιχειρησιακό Πρόγραμμα, χρηματοδότηση επιμέρους ενεργειών της δράσης από διάφορα Επιχειρησιακά Προγράμματα ή από ίδιους πόρους, εφόσον υφίστανται) και εισηγείται αντίστοιχα.

2. Με ευθύνη του Υπευθύνου Έργου υποβάλλονται προς το Δ.Σ. του Φορέα για τη λήψη αποφάσεων και υποβολή των αντίστοιχων αιτήσεων για χρηματοδότηση του έργου.

3. Λαμβάνεται απόφαση Διοικητικού Συμβουλίου του Φορέα για την υποβολή της αντίστοιχης πρότασης σε συγχρηματοδοτούμενο Πρόγραμμα.

4. Σε συνέχεια της ανωτέρω Απόφασης του Δ.Σ. και όταν εκδοθεί πρόσκληση της αρμόδιας Διαχειριστικής Αρχής, στο πλαίσιο της οποίας πρόκειται να προταθεί για χρηματοδότηση το έργο, ο Υπεύθυνος Έργου αναλαμβάνει τη συμπλήρωση του Τεχνικού Δελτίου Πράξης καθώς και όλων των εγγράφων που έχουν καθοριστεί στην πρόσκληση. Ο Υπεύθυνος Έργου σε συνεργασία με την Ομάδα του και προγενέστερα της οποιαδήποτε πρόσκλησης μεριμνά για την συμπλήρωση των στοιχείων/εγγράφων που αφορούν στην αξιολόγηση της Διαχειριστικής ικανότητας του Δικαιούχου.

5. Η τελική ευθύνη σύνταξης του ΤΔΠ ανήκει στον Υπεύθυνο Έργου ο οποίος το προωθεί στο νόμιμο εκπρόσωπο του Φορέα, ο οποίος έχει και την ευθύνη υποβολής μέσω της Υπεύθυνης δήλωσης που υποβάλει ως μέρος του ΤΔΠ. Σε περίπτωση που η αρμόδια Διαχειριστική Αρχή ζητήσει συμπληρωματικά στοιχεία ή τροποποίηση της πρότασης, ο Υπεύθυνος Έργου είναι αρμόδιος για τις σχετικές ενέργειες.

6. Ο Υπεύθυνος Έργου ενημερώνεται από την αρμόδια Διαχειριστική Αρχή σχετικά με την έγκριση ή την απόρριψη του προτεινόμενου Έργου. Στην περίπτωση έγκρισης της χρηματοδότησης του Έργου, εκδίδεται από την αρμόδια Διαχειριστική Αρχή η Απόφαση Ένταξης Πράξης, η οποία περιλαμβάνει και τις απαιτήσεις χρηματοδότησης.

Η Απόφαση Ένταξης και το Τεχνικό Δελτίο Πράξης κοινοποιούνται με ευθύνη του Υπεύθυνου Έργου, σε όλα τα μετέχοντα στο έργο στελέχη, προκειμένου να ενεργοποιηθούν οι ενέργειες υλοποίησης του Έργου.

**4. Τυποποιημένα Έντυπα και Αρχεία**

|  |  |
| --- | --- |
| **Κωδικός** | **Περιγραφή** |
| **Έντυπα** |  |
|  | Τεχνικό Δελτίο Πράξης (εξωτερικό έντυπο) |
|  | Υποδείγματα εντύπων που συνοδεύουν την πρόσκληση που έχει εκδοθεί στο πλαίσιο του ΕΠ και πρέπει να συμπληρωθούν από τον Δικαιούχο (εξωτερικά έντυπα) |
| **Αρχεία** |  |
|  | Φάκελος Έργου |