**ΦΟΡΕΑΣ**

**………..**

**ΟΜΑΔΑ ΔΙΑΔΙΚΑΣΙΩΝ Δ.03**

**ΠΑΡΑΚΟΛΟΥΘΗΣΗ ΕΡΓΩΝ**

# Σκοπός και πεδίο εφαρμογής της Ομάδας Διαδικασιών

Σκοπός της ομάδας διαδικασιών είναι ο καθορισμός των βημάτων που ακολουθούνται για την παρακολούθηση της υλοποίησης των συγχρηματοδοτούμενων έργων ώστε να ελαχιστοποιούνται προβλήματα και καθυστερήσεις στην εξέλιξή τους. Ο τρόπος υλοποίησης των πράξεων (προσφυγή σε εξωτερικό ανάδοχο/ ίδια μέσα) διαφοροποιεί και τις αντίστοιχες διαδικασίες. Στόχος είναι η αποτελεσματική διοίκηση των Πράξεων, η αποδοτική διαχείριση τυχόν μεταβολών και κινδύνων και η διασφάλιση των ποσοτικών και ποιοτικών παραμέτρων που τις διέπουν.

Η ομάδα αποτελείται από διαδικασίες βάσει των οποίων σχεδιάζεται και ασκείται η διοίκηση και η παρακολούθηση της υλοποίησης των Πράξεων καθώς και η Πιστοποίηση του Φυσικού Αντικειμένου. Συγκεκριμένα για την παρακολούθηση των Πράξεων, καθορίζονται και υποστηρίζονται αποτελεσματικά οι ακόλουθες δραστηριότητες:

* Αποδοτική παρακολούθηση και διαχείριση του εκτελούμενου έργου.
* Επικοινωνία με τη Διαχειριστική Αρχή ή τον Ενδιάμεσο Φορέα και ορθή τήρηση του Φακέλου Έργου.

Επίσης περιλαμβάνει ενέργειες για την πιστοποίηση του φυσικού αντικειμένου του έργου από την Επιτροπή Παρακολούθησης και Παραλαβής Έργου (για προμήθειες και υπηρεσίες).

# Βασικό θεσμικό πλαίσιο

Οι υφιστάμενες διατάξεις που διέπουν την ομάδα των διαδικασιών είναι κυρίως οι ακόλουθες, όπως αυτές έχουν τροποποιηθεί και ισχύουν εκάστοτε :

* Τη με αρ. πρωτ. 137675/ΕΥΘΥ1016/19-12-2018 (ΦΕΚ 5968/Β/31-12-2018), αντικατάσταση της υπ΄ αριθμ. 110427/ΕΥΘΥ/1020/20.10.2016 (ΦΕΚ 3521/Β/01.11.16) Υπουργικής Απόφασης με τίτλο «Τροποποίηση και αντικατάσταση της υπ’ αριθ. 81986/ΕΥΘΥ712/31.07.2015 (ΦΕΚ Β’ 1822) υπουργικής απόφασης «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων» (ΥΑΕΚΕΔ), όπως ισχύει
* Ο Ν. 4314/2014 (ΦΕΚ 265 Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις»

# Αρμοδιότητες

Αρμόδιοι για την εφαρμογή της ομάδας διαδικασιών είναι ο Υπεύθυνος Έργου ή και η Ομάδα Έργου. Την όλη διαδρομή των διαδικασιών παρακολουθεί ο Υπεύθυνος Έργου, ο οποίος και εισηγείται αρμοδίως τις απαιτούμενες ενέργειες και την έκδοση των απαιτούμενων διοικητικών πράξεων.

# Προβλεπόμενες διαδικασίες

|  |  |
| --- | --- |
| **Κωδικός Διαδικασίας** | **Τίτλος Διαδικασίας** |
| Δ.03-01 | Έλεγχος προόδου του Έργου και παρακολούθηση χρονοδιαγράμματος |
| Δ.03-02 | Διαχείριση προβλημάτων και αλλαγών – Διαχείριση κινδύνων |
| Δ.03-03 | Έλεγχος και παραλαβή φυσικού αντικειμένου - Ολοκλήρωση έργου |